Квалификације за Европско првенство у кошарци 2007. су се одржавале од 31. августа 2006. до 31. августа 2007. На Првенство су пласирале репрезентације Пољске, Португала, Русије, Хрватске, Чешке и Летоније. Са прошлог Европског првенства директан пласман су обезбедиле домаћин Шпанија, европски првак Грчка, Немачка, Француска, Литванија, Словенија, Италија и Турска. Србија се на првенство директно пласирала пошто је била учесник Светског првенства 2006. у Јапану.